CELEX: 52006PC0602
Language: lt
Date: 2006-10-17
Title: Pasiūlymas Tarybos sprendimas nustatantis poziciją, kuri turi būti priimta Europos bendrijos vardu dėl pasiūlymo iš dalies keisti Jungtinių Tautų Bendrosios klimato kaitos konvencijos Kioto protokolą

EUROPOS BENDRIJŲ KOMISIJA

                                                       Briuselis, 17.10.2006
                                                       KOM(2006) 602 galutinis

                                          Pasiūlymas

                                 TARYBOS SPRENDIMAS

     nustatantis poziciją, kuri turi būti priimta Europos bendrijos vardu dėl pasiūlymo iš
     dalies keisti Jungtinių Tautų Bendrosios klimato kaitos konvencijos Kioto protokolą

                                     (pateikta Komisijos)

LT                                                                                           LT
 ---pagebreak---                                 AIŠKINAMASIS MEMORANDUMAS

     Galutinis Jungtinių Tautų Bendrosios klimato kaitos konvencijos (JBTKKK) ir Kioto
     protokolo tikslas – pasiekti, kaip numatyta atitinkamose šios konvencijos nuostatose, kad
     šiltnamio efektą sukeliančių dujų koncentracijos atmosferoje lygis stabilizuotųsi ir taip būtų
     išvengta pavojingo antropogeninio poveikio klimato sistemai.

     Europos bendrija 2002 m. ratifikavo JTBKKK Kioto protokolą1. Todėl ji yra šio susitarimo
     šalis.

     Antrasis JTBKKK pasirašiusių šalių konferencijos, laikomos Kioto protokolo šalių
     susirinkimu (COP/MOP2), susitikimas vyks Nairobyje (Kenija) 2006 m. lapkričio 6–17 d.

     Remiantis Kioto protokolo 3 straipsniu, į JTBKKK I priedą įrašytos šalys, kiekviena atskirai
     ir visos drauge, užtikrina, kad bendras jų išmetamų šiltnamio efektą sukeliančių dujų,
     išvardytų A priede ir apskaičiuotų remiantis antropogeniniu anglies dioksido ekvivalentu,
     kiekis neviršytų joms nustatytų normų, apskaičiuotų pagal jų kiekiais nustatytus
     įsipareigojimus riboti ir mažinti išmetamus teršalus, įrašytus į B priedą, ir kad įsipareigojimų
     laikotarpiu nuo 2008 m. iki 2012 m. būtų galima sumažinti tokių išmetamų dujų bendrą kiekį,
     palyginti su 1990 m., bent 5 procentais.

     Baltarusija yra įrašyta į JTBKKK I priedą, tačiau ne į Kioto protokolo B priedą. 2006 m.
     vasario 9 d. laišku Baltarusija pasiūlė iš dalies pakeisti Kioto protokolo B priedą, įrašant ją į tą
     priedą su kiekiais nustatytais įsipareigojimais riboti ar mažinti išmetamus teršalus, palyginti
     su baziniais metais, bent iki 95 %. COP/MOP2 yra kviečiamas apsvarstyti siūlomą dalinį
     pakeitimą ir imtis reikiamų veiksmų.

     Remiantis EB sutarties 300 straipsnio 2 dalimi, pagal Komisijos pasiūlymą kvalifikuota balsų
     dauguma priimtas Tarybos sprendimas yra būtinas, inter alia, Bendrijos vardu nustatant
     pozicijas susitarimu sukurtoje institucijoje, kai tai institucijai tenka priimti teisinę galią
     turinčius sprendimus, išskyrus sprendimus, papildančius arba pakeičiančius susitarimo
     institucinę struktūrą. Europos Parlamentas nedelsiant ir išsamiai informuojamas apie tokį
     Tarybos sprendimą.

     COP/MOP2 sprendimas dėl Baltarusijos siūlomo dalinio pakeitimo turėtų teisinę galią. Todėl
     Taryba privalo priimti sprendimą, nustatantį Bendrijos poziciją šiuo klausimu.

     Baltarusija JTBKKK sekretoriatui pateikė du nacionalinius pranešimus ir nacionalinę
     ataskaitą apie pasiektą pažangą. Bendrija pagal TACIS programą Baltarusijai teikia techninę
     paramą Kioto protokolui Baltarusijoje įgyvendinti.

     Sveikintinas Baltarusijos pasiryžimas mažinti išmetamų teršalų lygį pagal Kioto protokolą.
     Tačiau dabar siūlomas dalinis pakeitimas neužtikrintų Kioto protokolo naudos aplinkai,
     kadangi Baltarusijai būtų suteiktas papildomas išmetamų teršalų kvotų kiekis (nustatytosios
     normos vienetai), kuris būtų gerokai didesnis nei kitoms pereinamojo laikotarpio ekonomikos
     šalims ir panašų gyventojų skaičių turinčioms šalims, įrašytoms į I priedą, suteiktas kiekis.

     1
            Tarybos sprendimas 2002/358/EB (OL L 130, 2002 5 15, p. 1).

LT                                                     2                                                    LT
 ---pagebreak---      Atsižvelgiant į tai, kas išdėstyta pirmiau, Bendrija COP/MOP2 susitikime neturėtų paremti
     Baltarusijos siūlomo Kioto protokolo B priedo dalinio pakeitimo, nebent būtų užtikrinta
     protokolo nauda aplinkai.

     Pabrėžtina, kad po 2006 m. kovo 19 d. surengtų Baltarusijos prezidento rinkimų, kurių metu
     būta esminių pažeidimų, ES riboja dvišalius kontaktus su Baltarusija. Konferencijoje
     Nairobyje Bendrija su Baltarusija privalės palaikyti tik techninį, o ne politinį bendravimą.

LT                                                3                                                 LT
 ---pagebreak---                                                    Pasiūlymas

                                         TARYBOS SPRENDIMAS

         nustatantis poziciją, kuri turi būti priimta Europos bendrijos vardu dėl pasiūlymo iš
         dalies keisti Jungtinių Tautų Bendrosios klimato kaitos konvencijos Kioto protokolą

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį, ypač į jos 175 straipsnio 1 dalį ir 300
     straipsnio 2 dalies antrą pastraipą,

     atsižvelgdama į Komisijos pasiūlymą2,

     kadangi:

     (1)     Europos bendrija 2002 m. ratifikavo Jungtinių Tautų Bendrosios klimato kaitos
             konvencijos (JTBKKK) Kioto protokolą3. Todėl ji yra šio susitarimo šalis.

     (2)     Antrasis JTBKKK pasirašiusių šalių konferencijos, laikomos Kioto protokolo šalių
             susirinkimu (COP/MOP2), susitikimas vyks Nairobyje (Kenija) 2006 m. lapkričio 6–
             17 d.

     (3)     Remiantis Kioto protokolo 3 straipsniu, į JTBKKK I priedą įrašytos šalys, kiekviena
             atskirai ir visos drauge, užtikrina, kad bendras jų išmetamų šiltnamio efektą
             sukeliančių dujų, išvardytų A priede ir apskaičiuotų remiantis antropogeniniu anglies
             dioksido ekvivalentu, kiekis neviršytų joms nustatytų normų, apskaičiuotų pagal jų
             kiekiais nustatytus įsipareigojimus riboti ir mažinti išmetamus teršalus, įrašytus į B
             priedą, ir kad įsipareigojimų laikotarpiu nuo 2008 m. iki 2012 m. būtų galima
             sumažinti tokių išmetamų dujų bendrą kiekį, palyginti su 1990 m., bent 5 procentais.

     (4)     Baltarusija yra įrašyta į JTBKKK I priedą, tačiau ne į Kioto protokolo B priedą;
             Baltarusija pasiūlė iš dalies pakeisti Kioto protokolo B priedą, įrašant ją į tą priedą su
             kiekiais nustatytais įsipareigojimais riboti ar mažinti išmetamus teršalus, palyginti su
             baziniais metais, bent iki 95 %. Šis dalinis pakeitimas bus apsvarstytas COP/MOP2
             susitikime.

     (5)     Sprendimas dėl Baltarusijos pasiūlyto dalinio pakeitimo yra susijęs su aplinkos
             apsauga ir turės teisinę galią. Todėl, remiantis 175 straipsnio 1 dalimi ir 300 straipsnio
             2 dalies antra pastraipa, Taryba privalo priimti sprendimą dėl Bendrijos pozicijos šiuo
             klausimu COP/MOP2 susitikime.

     2
             COM(2006) 602 galutinis
     3
             Tarybos sprendimas 2002/358/EB (OL L 130, 2002 5 15, p. 1).

LT                                                      4                                                 LT
 ---pagebreak---      (6)    Baltarusija JTBKKK sekretoriatui pateikė du nacionalinius pranešimus ir nacionalinę
            ataskaitą apie pasiektą pažangą. Bendrija pagal TACIS programą Baltarusijai teikia
            techninę paramą Kioto protokolui Baltarusijoje įgyvendinti.

     (7)    Sveikintinas Baltarusijos pasiryžimas mažinti išmetamų teršalų lygį pagal Kioto
            protokolo B priedą. Tačiau dabar siūlomas dalinis pakeitimas neužtikrintų Kioto
            protokolo naudos aplinkai, kadangi Baltarusijai būtų suteiktas papildomas
            nustatytosios normos vienetų kiekis, kuris būtų gerokai didesnis nei kitoms
            pereinamojo laikotarpio ekonomikos šalims ir panašų gyventojų skaičių turinčioms
            šalims, įrašytoms į I priedą, suteiktas kiekis.

     (8)    COP/MOP2 susitikime Bendrija ir valstybės narės turėtų glaudžiai bendradarbiauti ir
            užtikrinti, kad bet kuris kompromisinis Baltarusijos pasiūlyto B priedo dalinio
            pakeitimo pakeitimas būtų suderinamas su Bendrijos teise ir garantuotų Kioto
            protokolo naudą aplinkai.

     (9)    Bendrija turėtų paremti B priedo dalinį pakeitimą tik jei jis bus suderinamas su
            Bendrijos teise ir užtikrins Kioto protokolo naudą aplinkai.

     (10)   Europos Parlamentas nedelsiant ir išsamiai informuojamas apie Tarybos sprendimus,
            priimtus vadovaujantis 300 straipsnio 2 dalimi.

     NUSPRENDĖ:

                                       Vienintelis straipsnis

     1.      Antrajame JTBKKK pasirašiusių šalių konferencijos, laikomos Kioto protokolo šalių
             susirinkimu (COP/MOP2), susitikime Komisija Bendrijos vardu nerems dabar
             Baltarusijos siūlomo B priedo dalinio pakeitimo priėmimo.

     2.      Bendrija ir valstybės narės glaudžiai bendradarbiauja ir užtikrina, kad bet kuris
             kompromisinis Baltarusijos pasiūlyto B priedo dalinio pakeitimo pakeitimas būtų
             suderinamas su Bendrijos teise ir garantuotų Kioto protokolo naudą aplinkai.
             Priešingu atveju Komisija Bendrijos vardu nerems kompromisinio pakeitimo
             priėmimo.

     Priimta Briuselyje,

                                               Tarybos vardu
                                               Pirmininkas

LT                                               5                                                LT